የወልቃይት ስኳር ልማት የስራ እንቅስቃሴ
– በምዕራብ ትግራይ በመገንባት ላይ ያለው የወልቃይት ስኳር ልማት ፕሮጀክት በመልካም የስራ እንቅስቃሴ ላይ እንደሚገኝ የፕሮጀክቱ ስራ አስኪያጅ ገለጹ፡፡አቶ አመናይ መስፍን ከዋልታ ኢንፎርሜሽን ማዕከል ጋር ባደረጉት ቆይታ እንደተናገሩት ፕሮጀክቱ ሲጀመር አጋጥመው ከነበሩ የመልሶ ማስፈርና እንደ መንገድ ያሉ መሰረተ ልማት እጦት ችግሮች በማገገም ስራዎቸ በጥሩ ፍጥነት በመሄድ ላይ ናቸው፡፡      በሁለት ምዕራፍ በቻይናው ካምክ ኢንጂነሪንግ በመገንባት ላይ ያለው ፋብሪካ ሲጠናቀቅ 24ሺህ ቶን በቀን የመፍጨት አቅም ይኖረዋል፡፡ የቻይናው ኩባንያ የፋብሪካ ማቆም ስራውን ብቻ ለመስራት ውል ከኢትዮጵያ ስኳር ኮርፖሬሽን የወሰደ ሲሆን ስራውን ለማጠናቀቅ 18 ወራት ተሰጥተውታል፡፡  ሜይ ዴይ ግድብየወልቃይት ስኳር ልማት ፕሮጀክት በዋነኝነት የዛሬማ ወንዝን በመጠቀም ከ45ሺህ ሄክታር መሬት በላይ በመስኖ የሚለማ የሸንኮራ አገዳ ማሳ ይኖረዋል፡፡ በዚህ ወንዝ ላይ በሱር ኮንስትራክሽን በመገንባት ላይ ያለው ሜይ ዴይ በሚል መጠሪያ የሚታወቀው ግድብ በአሁን ወቅት 14 በመቶ መጠናቀቁን አቶ አመናይ ተናግረዋል፡፡ከብረታ ብረት ኢንጂነሪንግ ኮርፖሬሽን በንዑስ ተቋራጭነት የግድቡን ግንባት በመስራት ላይ የሚገኘው ሱር ኮንስትራክሽን በሁለት ወራት ውስጥ የወንዝ ማስቀልበሻ ስራውን አጠናቆ የግዜያዊ ግድብ (ኮፈር ዳም) ስራ በመጪው ዓመት ይጀምራል ተብሎ እንደሚጠበቅ ስራ አስኪያጁ ለዋልታ ተናግረዋል፡፡   ግድቡ ሲጠናቀቅ 845 ሜትር ስፋትና 142 ሜትር ርዝመት የሚኖረው ሲሆን እስከ 3 ነጥብ 8 ቢሊየን ኩብ ውሃ የመያዝ አቅም ይኖረዋል፡፡ የግድቡ ግንባታን በ2007 ለማጠናቀቅ የታቀደ ሲሆን ጎን ለጎን እየተከናወነ ላለው የእርሻ ዝግጅት ግን ከወዲሁ አማራጭ መለስተኛ የመስኖ ግድብ ተገንብቶ አግልግሎት በመስጠት ላይ ይገኛል፡፡ የቃሌማ ወንዝን በመጠቀም የተገነባው 15 ሜትር ከፍታና 12 ሚሊዮን ኩብ ውሃ የመያዝ አቅም ያለው የመስኖ ግድብ ከ3ሺህ ሄክታር መሬት በላይ የማልማት አቅም እንዳለው አቶ አመናይ ተናግረዋል፡፡በቀጣይም ከተከዜ ወንዝ የውሃ መሳቢያን በመጠቀም ተጨማሪ 7ሺህ ሄክታር መሬት በመስኖ ለማልማት ታቅዶ አየተሰራ መሆኑን ስራ አስኪያጁ አክለው ገልጸዋል፡፡የወልቃይት ስኳር ልማት ፕሮጀክት ሙሉ በሙሉ ሲጠናቀቅ 484ሺህ ቶን ዓመታዊ የስኳር ምርት ይኖረዋል ተብሎ ይጠበቃል ይህም አሁን ያለውን የአገር ውስጥ ስኳር ፍላጎት ይህ ፋብሪካ ብቻውን ያሟላል፡፡